Mga tataramon na Mas Dakulang Katahawan na Filipino

An mga tataramon na Mas Dakulang Sentral Filipino (Ingles: Greater Central Philippine languages) sarong pigpanukalang subgroup kan pamilya nin tataramon na Austronesian . An mga ini pigtataram sa katahawan dangan kasurang parte kan Filipinas, asin sa Norteng Sulawesi. An subgrupong ini pigpanukala ni Robert Blust (1991) na pigbase sa leksikal asin ponologikal na ebidensya, asin pigtanggap kan kadaklan sa mga espesyalista sa larangan.Lobel, Jason William. (2013). Philippine and North Bornean languages: issues in description, subgrouping, and reconstruction . Ph.D. dissertation. Manoa: University of Hawai'i at Manoa.Reid, Lawrence A. (2018). "Modeling the linguistic situation in the Philippines." In Let's Talk about Trees, ed. by Ritsuko Kikusawa and Lawrence A. Reid. Osaka: Senri Ethnological Studies, Minpaku. 

Kadaklan sa mga mayoridad na mga tataramon kan Filipinas kabali sa sub-grupong Mas Dakulang Sentral Filipino: Tagalog, an mga tataramon na Bisaya Cebuano, Hiligaynon, Waray; Bikol Sentral, Maranao asin Maguindanao. Sa isla kan Sulawesi, Indonesya, an Gorontalo an pantolong-pinakadakula sa numero nin pigtataram.

Uusipon
Segun ki Blust, an distribusyon ngunyan kan mga tataramon na Mas Dakulang Sentral Filipino iyo an resulta kan paglawak na nangyari mga 500 B.C. dangan na kun saen nagtulod sa paglebel kan lingguwistiko dibersidad sa lugar sa sentral asin kasuran na Filipinas, na winalat an Ati, an mga tataramon na Norteng Mangyan, an mga tataramon na Kalamian asin an mga tataramon na Sur na Mindanao bilan mga nawalat kan amay na dibersidad na ini.

Klasipikasyon
Igwa an sub-grupong Mas Dakulang Sentral Filipino nin mga minasunod na mga mikrogrupo:
Mga tataramon na Sentral Filipino (kaiba an Tagalog, Mga tataramon na Bikol, asin an mga tataramon na Bisaya)
Mga tataramon na Sur na Mangyan
Mga tataramon na Palawan
mga tataramon na Subanen
Mga tataramon na Danao (kaiba an  Maranao asin Magindanao)
Mga tataramon na Manobo
Mga tataramon na Gorontalo–Mongondow (kaiba an Gorontalo)

Toltolan

Kategorya:Mga tataramon na Filipino
Kategorya:Mga tataramon kan Filipinas
Kategorya:Mga tataramon kan Indonesya